Gæta þarf þess að þorskholin verði ekki of stór , segir skipstjórinn á Bjarti NK Ísfisktogarinn Bjartur NK kom til Neskaupstaðar í gær með 97 tonn af blönduðum afla . Um 50 tonn af aflanum var þorskur , 22 tonn ufsi og um 17 tonn karfi . Að sögn Steinþórs Hálfdanarsonar skipstjóra gekk veiðiferðin vel . „ Nú gekk okkur mun betur að veiða ufsa en í síðasta túr , en þá var erfitt að ná honum . Töluvert þurfti að hafa fyrir því að ná karfanum en eins og oft áður var ekkert vandamál að fá þorsk . Það þarf að gæta þess að þorskholin verði ekki alltof stór og því toguðum við einungis í hálfa til eina klukkustund hverju sinni eftir að við fórum í þorskveiðina . Við tókum þorskinn á Breiðdalsgrunni en ufsann og karfann í Berufjarðarál og í Hvalbakshalli , “ segir Steinþór í samtali á heimasíðu Síldarvinnslunnar .